

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 17.maijā Nr.**231**

(prot.Nr.**10**, **23**.§)

**Par Daugavpils Bērnu un jaunatnes sporta skolas reorganizāciju,**

**profesionālās ievirzes sporta izglītības iestādes „Daugavpils Ledus sporta skola” un profesionālās ievirzes sporta izglītības iestādes „Daugavpils Individuālo sporta veidu skola” dibināšanu**

Pamatojoties uz likuma „Par pašvaldībām” 21.panta pirmās daļas 8.punktu, Izglītības likuma 22.panta pirmo daļu, 23.panta otro daļu, Profesionālās izglītības likuma 14.panta otro daļu, 15.panta pirmo daļu,

ar mērķi nodrošināt efektīvāku profesionālās ievirzes sporta izglītības programmu īstenošanu, uzlabojot mācību treniņu procesu, nodrošinot profesionālu sportistu sagatavošanu un stingrāku treneru darba kontroli, bērnu un jauniešu veiksmīgu dalību čempionātos un turnīros, uzlabojot sporta skolu sadarbību ar sporta federācijām, kā arī uzlabojot pašvaldības sporta izglītības iestāžu darbības kontroli, ievērojot Valsts pārvaldes iekārtas likuma 10.panta sesto un desmito daļu, kas nosaka, ka valsts pārvalde savā darbībā pastāvīgi pārbauda un uzlabo sabiedrībai sniegto pakalpojumu kvalitāti, pastāvīgi pārbauda pārvaldes institucionālo sistēmu un, ja nepieciešams, pilnveido, izvērtējot funkciju apjomu, nepieciešamību un koncentrācijas pakāpi,

ievērojot Daugavpils pilsētas domes Izglītības un kultūras jautājumu komitejas 2018.gada 10.maija sēdes protokolu Nr.10 un Daugavpils pilsētas domes Finanšu komitejas 2018.gada 10.maija sēdes protokolu Nr.11, atklāti balsojot: PAR – 8 (A.Broks, J.Dukšinskis, R.Eigims, R.Joksts, I.Kokina, J.Lāčplēsis, I.Prelatovs, H.Soldatjonoka), PRET – nav, ATTURAS – 2 (A.Gržibovskis, V.Kononovs), **Daugavpils pilsētas dome nolemj:**

1. Ar 2018.gada 1.jūliju dibināt profesionālās ievirzes sporta izglītībasiestādi „Daugavpils Ledus sporta skola” (turpmāk – Ledus sporta skola), apstiprinot tās nolikumu (1.pielikums).

2. Noteikt, ka Ledus sporta skola ar 2018.gada 1.septembri pārņem un īsteno Daugavpils pilsētas pašvaldības iestādes „Daugavpils bērnu un jaunatnes sporta skola” (turpmāk – Sporta skola) profesionālās ievirzes sporta izglītības programmas: „Hokejs”, izglītības programmas kods 20V 813001, „Hokejs”, izglītības programmas kods 30V813001, „Daiļslidošana”, izglītības programmas kods 20V813001, „Daiļslidošana”, izglītības programmas kods 30V813001, „Mākslas vingrošana”, izglītības programmas kods 20V813001, „Sporta vingrošana”, izglītības programmas kods 20V 813001.

3. Ar 2018.gada 1.jūliju dibināt profesionālās ievirzes sporta izglītībasiestādi „Daugavpils Individuālo sporta veidu skola” (turpmāk – Individuālo sporta veidu skola), apstiprinot tās nolikumu (2.pielikums).

4. Noteikt, ka Individuālo sporta veidu skola ar 2018.gada 1.septembri pārņem un īsteno Sporta skolas profesionālās ievirzes sporta izglītības programmas: „Biatlons”, izglītības programmas kods 20V 813 00 1, “Biatlons”, izglītības programmas kods 30V 813 00 1, „Paukošana”, izglītības programmas kods 20V 813 00 1, „Paukošana”, izglītības programmas kods 30V 813 00 1, „Svarcelšana”, izglītības programmas kods 20V 813 00 1, „Svarcelšana”, izglītības programmas kods 30V 813 00 1, „Šaušana”, izglītības programmas kods 20V 813 00 1, „Šaušana”, izglītības programmas kods 30V 813 00 1, „Bokss”, izglītības programmas kods 20V 813 00 1, „Bokss”, izglītības programmas kods 30V 813 00 1, „Brīvā cīņa”, izglītības programmas kods 20V 813 00 1, „Brīvā cīņa”, izglītības programmas kods 30V 813 00 1, “Grieķu-romiešu cīņa”, izglītības programmas kods 20V 813 00 1, „Grieķu-romiešu cīņa”, izglītības programmas kods 30V 813 00 1, „Teniss”, izglītības programmas kods 20V 813 00 1, „Teniss”, izglītības programmas kods 30V 813 00 1, „Airēšana”, izglītības programmas kods 20V 813 00 1, „Airēšana”, izglītības programmas kods 30V 813 00 1, „Peldēšana”, izglītības programmas kods 20V 813 00 1, „Peldēšana”, izglītības programmas kods 30V 813 00 1, „Vieglatlētika”, izglītības programmas kods 20V 813 00 1 un „Vieglatlētika”, izglītības programmas kods 30V 813 00 1.

5. 2018.gadā Ledus sporta skolas un Individuālo sporta veidu skolas finansēšanai veikt apropriācijas pārdali no Sporta skolai iestādes darbības nodrošināšanai paredzētā finansējuma un piešķirt papildus 24480 EUR no pamatbudžeta izdevumiem neparedzētiem gadījumiem.

6. Domes izpilddirektorei I.Goldbergai:

6.1. rīkot atklātus konkursus uz Ledus sporta skolas un Individuālo sporta veidu skolas vadītāju amatiem un nodrošināt lēmumu projektu par vadītāju apstiprināšanu iesniegšanu Domei līdz 2018.gada 1.jūlijam.

6.2. izveidot komisiju Ledus sporta skolai un Individuālo sporta veidu skolai nododamo materiālo un finanšu līdzekļu inventarizācijai, mantas, saistību un prasību apjoma noteikšanai un iesniegšanai apstiprināšanai Domē līdz 2018.gada 1.septembrim.

7. Sporta skolai:

7.1. ar lēmumu iepazīstināt attiecīgos skolas darbiniekus un audzēkņus;

7.2. sagatavot attiecīgos grozījumus Sporta skolas nolikumā pēc Ledus sporta skolas un Individuālo sporta veidu skolas izglītības programmu pārņemšanas.

8. Sporta pārvaldei veikt nepieciešamās darbības Ledus sporta skolas un Individuālo sporta veidu skolas darbības uzsākšanai, tai skaitā šā lēmuma nosūtīšanu saskaņošanai Izglītības un zinātnes ministrijai, iestāžu reģistrāciju, programmu pārreģistrāciju, kā arī veikt nepieciešamās darbības Sporta skolas darbinieku pārejai uz Ledus sporta skolu un Individuālo sporta veidu skolu atbilstoši Darba likuma prasībām.

Pielikumā: 1. Daugavpils Ledus sporta skola nolikums.

 2. Daugavpils Individuālo sporta veidu skolas nolikums.

Domes priekšsēdētājs *(personiskais paraksts)* R.Eigims